Програма НОВО РАЗБИРАНЕ С Дуайт Нелсън Вести от Изток
От университета АНДРЮС
НОВО РАЗБИРАНЕ С Дуайт К. Нелсън
Прекрасно изпълнение
Започваме пътуване с Бога, нова година.
Искам да се помоля с вас, преди да се впуснем в днешното библейско изучаване.
Святи Отче,
Твоите следи са навсякъде около нас,
защото Ти си Творецът и ние сме Твои творения и твои деца.
Добре е, че сме тук в Твоето присъствие
и че знаем, че тронът Ти е на високо и издигнато място.
Днес сме пред Твоята власт и величие, и святост, и любов.
Сърцата ни са пълни. Ти имаш едно учение за нас,
защото за нас не е достатъчно да Ти говорим,
Ти също трябва да ни говориш и ние да Ти се покланяме.
Процесът е двустранен и чрез Свещеното писание и ние Те молим,
сега, когато започваме нова поредица,
нека учението да бъде ясно... да виждаме единствено Твоите следи
и да чуваме единствено Твоя глас вътре в нас, само Твоя глас.
Молим се заедно в името на Исус.
Амин.
За да опиша нагледно колко плашлив е станал светът,
дори през лятото.
Искам да ви разкажа за едно пътуване с автобус,
което предприехме с Карен извън Лондон през юли.
Бяхме в Европа и аз трябваше да говоря пред бизнесмени от цяла Европа.
Преди началото на събранията двамата с Карен се качихме в градски автобус
на път за градче, наречено Бракнел.
Приятно малко английско градче.
Качихме се в автобуса, а заедно с нас и група ученици.
Помислих си, че именно заради тях чуваме този запис.
Веднага след като те се качиха,
се чу съобщение през озвучителната система на автобуса.
Мъжки глас с ясен и типичен английски акцент.
Чух думи, които никога преди не бях чувал.
Извадих си автобусния билет (дори сега го нося в портфейла си)
и записах чутото върху билета.
Гласът казваше: ТОЗИ АВТОБУС Е НАПАДНАТ. МОЛЯ, ОБАДЕТЕ СЕ НА 999.
Техният номер 999 е еквивалент на нашия спешен номер 911.
Повтаряше: Този автобус е нападнат. Моля, обадете се на 999.
Огледах се, но всички в автобуса си стояха и изглеждаха нормално.
Този автобус е нападнат. Моля, обадете се на 999.
Докато се движехме, осъзнах, че хората навън чуват същия запис.
Бедният шофьор удряше по уредбата и се опитваше да спре записа.
Някак си случайно уредбата се беше включила сама.
Сега се смеем, но тогава не беше така.
Когато бях там предишната година, имаха минута на възпоменание.
Биг Бен би точно в 12 ч. в продължение на една минута
като възпоменание за терористична атака от предишната година.
Атакувани бяха двуетажен автобус, сигурно си спомняте, както и метрото.
Смеем се, но сега всичките им градски автобуси са с уредби, за да може
шофьорът да натисне бутона в случай на нещо спешно
и всички наоколо да разберат, че автобусът е нападнат и трябва да се обадят на 999.
Снимахме автобуса, можете да го видите.
Хубав стар английски автобус.
Върху него има реклама на филм, озаглавен РУШИТЕЛ НА МАГИЯТА.
И аз си казах: Много уместно, този автобус развали магията.
Можете ли да си представите,
градските автобуси са оборудвани срещу терористична атака!!!
Докато слизахме, шофьорът каза, че вече трима са набрали 999...
Сигурно полицията още не го е открила.
Какъв е смисълът на казаното?
Ще ви кажа, дами и господа.
Много е просто.
Като се имат предвид събитията, от последните няколко седмици и месеци,
на тази земя.
Ние живеем в цивилизация, при която 999 или 911,
са се превърнали в основни телефони.
По една случайност само няколко дни, след като бяхме там,
Скотланд ярд арестува 20 английски терористи.
Имало заговор да взривят 10 трансатлантически самолета летящи
от Англия до Съединените щати.
Няколко дни по-късно започна войната между Израел и Хизбула.
Искам да ви кажа нещо,
може би след това лято трябва да запишем съобщението
ТОЗИ СВЯТ Е НАПАДНАТ. МОЛЯ, ОБАДЕТЕ СЕ НА 999.
Започваме да чуваме, приятели, започваме да чуваме
вести от Изток.
Днес започваме нова поредица с това заглавие:
ВЕСТИ ОТ ИЗТОК
Те се чуват все по-силно и по-силно...
Тази поредица не случайно е свързана с поредицата на моя приятел Дъг Бачълър
НАЙ-УДИВИТЕЛНИТЕ ПРОРОЧЕСТВА, която започва след две седмици.
Двамата с Дъг се заемаме много сериозно с пророчествата този семестър;
и знаете ли защо?
Защото като проповедници на Библията осъзнахме –
и аз обвинявам за това, нас, бейби бумърите, (бебетата родени след 2-та световна война)
не смятайте, че обвинявам вас, това не е ваша вина,
но тези от нас, които са бейби бумъри и имат деца,
наша е вината.
Така сме свикнали с пророчествата,
така уморени сме да слушаме проповядването на пророчества,
че като защитен механизъм ние, бейби бумърите, сме се отдръпнали
и сме възпитали едно невежо спрямо пророчествата поколение
в нашата верска общност.
Невежо спрямо пророчествата поколение.
Повечето от вас не знаят нищо за пророчествата.
Така е!
Не знаете, защото никой не е отделил време за вас.
Дъг идва за две седмици.
Девет вечери една след друга.
Никога повече няма да бъдете същите поради тези библейски учения.
Надявам се, че с нашата малка поредица ще преполовим семестъра.
Тя ще бъде преди началото и след края на поредицата на Дъг
и също ще ви бъде полезна.
Днес, например, ще разгледаме едно пророчество,
а повечето от вас никога не са чели тази глава от Библията.
Днес ще я прочетем заедно.
Книгата Даниил, отворете на гл. 10.
Даниил, 10-а глава.
Тези пророчества ще са мъгляви, защото
някои от вас, мъдрите ветерани, казвате: Тук няма нищо за мене.
Ще разгледаме пророчества, които сте чели.
Ще навлезем дълбоко в Библията. Време е за едно ново поколение,
което да възстанови своето пророческо наследство.
Вие сте това поколение.
Никога преди не сте чели Даниил 10гл., затова днес ще я прочетете в църквата.
Аз ще използвам превода Нов Крал Джеймс.
По една случайност този превод ще бъде използван и от моя приятел Дъг.
Пастор Дъг ще използва Нов Крал Джеймс, който се намира и по седалките.
Искам да си изберете превод.
За мене няма значение кой превод ще предпочетете.
Можете да изберете и Новия международен превод, на мене много ми харесва.
Изберете Библия, която ще започнете да подчертавате.
Вашата Библия ще се промени, външният й вид ще се промени.
Ще получите помагала за всичките ни съботни теми.
Дъг също ще раздава четива.
Носете си една и съща Библия, с която сте свикнали,
и я използвайте във времето за изучаване.
За всички теми ще използвам превода Нов Крал Джеймс.
Мисля, че той ще е най-полезен за нас.
Даниил 10 гл.
Ако не сте си донесли библии, ние ще го изпишем на екрана,
но моля, не приемайте на доверие написаното на екрана.
Четете от библиите на седалките, стр. 604.
Отворете библиите от седалките, стр. 604.
Днес всички имат библии.
Даниил 10:1: В третата година на персийския цар Кир –
обърнете внимание на Кир, персийски цар –
едно нещо се откри на Даниил, който бе наречен Валтасасар.
Как ви се струва, този младеж има две имена!
Знаете ли защо е с две имена?
Защото е пленник!
Дадено му е второ име, когато е отведен в плен.
Тези от вас, които са първокурсници...
Даниил е на 18 години, когато е пленен.
Опитайте се да си представите.
Останалите от нас също могат да се поставят на неговото място.
Тъкмо се канете да се запишете в колеж на 18 – 19 години,
терористи нападат родния ви град и посред нощ ви измъкват от леглото.
Запушват ви устата, връзват ви, хвърлят ви в някакъв камион.
Камионът ви вози към някакъв самолет,
самолетът отлита в незнайна посока.
И когато всички приключи, откривате, че живеете сред чужд народ.
Дадено ви е чуждо име, което принадлежи на чужд бог.
Там има чужда религия, на чиито служби трябва да присъствате.
Изпращат ви в чужди училища и учите на чужд език,
за да може един ден да служите на чуждо правителство.
Някои от чуждестранните студенти може би ще кажат:
Точно така дойдох в университета Андрюс.
Това е Даниил.
На 18 години, гл. 1, 605 г.пр.Хр, взет в плен.
70 години по-късно стигаме до 10-а глава.
70 плюс 18, значи той е на 88 години.
Но тогава, на 18 Даниил заявява:
Може да съм пленник, но няма да служа на бога на моите господари.
Винаги ще принадлежа на Израелевия Бог.
Бог Изкупител, Бог Създател, Всемогъщият Бог на вселената.
Помислете си, това са 70 години без прекъсване.
Никога вече няма да видиш родителите си!
Никога вече няма да се върнеш у дома.
Никога няма да видиш стаята си.
Никога няма да видиш колекцията си от бейзболни карти.
Никога!
Минават 70 години.
Сега е на 88.
Между другото, името на Даниил е Бог е мой съдия.
Това е значението му на еврейски.
Можете да ме наричате Валтасасар по името на вавилонския бог Ваал,
можете да ме наричате по името на вашия бог,
но аз си имам име и то е БОГ Е МОЙ СЪДИЯ.
Всеки път когато прошепва името си, защото никой друг не го нарича така,
Даниил си казва: Аз съм Даниил, Бог Ел е мой съдия.
Даниил 10:1: В третата година на персийския цар Кир
едно нещо се откри на Даниил, който бе наречен Валтасасар;
Това нещо беше истинно, но определеното време бе дълго;
той разбра и проумя видението.
Даниил щеше да получи най-обстойното и подробно пророчество в цялата Библия.
Не само 10-а, но 11-а и 12-а глава от Даниил.
Най-дългото пророчество в цялата Библия.
Това щеше да е неговото последно пророчество.
Последното пророчество, което ще запише, преди да умре от старост.
Знаете ли за какво става въпрос в това пророчество?
Стих 1 е обобщение от едно изречение на това дълго пророчество.
Започнахме с Нов Крал Джеймс, но Новият международен превод всъщност
предава много по-точно този стих.
Затова го показваме на екрана.
Обобщение от един стих на това най-дълго пророчество:
Вестта бе истинна и се отнасяше за голяма война.
Кажете го с мене: Отнасяше се... за какво...
за ГОЛЯМА ВОЙНА.
Това обобщение е толкова важно, че трябва да го запишете.
Вземете си ръководството от бюлетина за богослужението.
Какво ви е мнението за новия бюлетин?
Надявам се, че ще ви хареса.
Ако имате предложения, можете да ни пратите по имейла.
Искаме да чуем и вашето мнението.
Отворете си бюлетина и там ще намерите чисто ново ръководство.
Ако новодошлите нямат бюлетин, вдигнете ръка и разпоредителите ще ви дадат.
Там има изключително важни учения и е необходимо да ги притежавате.
Вдигнете ръка, за да ги получите.
В същото време телевизионните зрители ще видят нашия уеб сайт на екрана.
Можете да получите същото ръководство.
Ако гледате темата на DVD, сложете го на пауза, отидете на компютъра си
и свалете ръководството.
Така ще имате същия материал.
Там дори отговорите са дадени в края.
Ще ви дадем момент да го направите.
Вдигнете ръка на балкона и нека всеки получи от днешната тема.
Започваме новата си поредица: ВЕСТИ ОТ ИЗТОК.
Когато влезете в уеб страницата, потърсете поредицата ВЕСТИ ОТ ИЗТОК.
Кликнете върху част І и ще получите материала.
Да го попълним:
В горната част на темата – Даниил 10 е въведение в най-дългото
и всеобхватно пророчество в цялата Библия.
Запишете си го, нека химикалката ви се движи...
Даниил 10 гл. бива обобщена със следното изречение:
Вестта бе истина и се отнасяше за голяма ВОЙНА.
Даниил 10:1, Нов международен превод
Запишете думата ВОЙНА.
Харесвам американският английски,
защото ние взимаме съществително и го превръщаме в глагол.
Сега ще използвам съществително, което сме превърнали в глагол.
Когато потърсите в Гугъл (гугълувате)... звучи тъпо...
Потърсете в Гугъл ТРЕТА СВЕТОВНА ВОЙНА...
Влезте в интернет и го направете.
Ще бъдете удивени като мене да откриете колко често тези думи се появяват
в изказванията на говорителите, политическите коментатори, политиците.
Точно миналата седмица Глобалният обзор на Ангъс Рийд публикува изследване:
42 % от американците смятат, че човечеството се е запътило към Трета световна война.
20 % вярват, че тя вече е започнала.
Не е ли удивително? И всичко това в резултат на случилото се през лятото.
ВЕСТИ ОТ ИЗТОК.
Знам за какво си мислите, когато чуете за тези вести от Изток!
О, Дуайт, днес за Иран, другата събота за Ирак, по-другата събота за Израел,
ислямът през четвъртата събота.
Наистина са четири големи И и вие сте прави.
Подхранваната от медиите аудитория се вълнува все повече от тези четири големи И.
Израел, Иран, Ирак, ислямът.
Но искам да ви кажа нещо съвсем откровено.
Тези вести, които чуваме сега и които стават все по-гръмогласни,
идвайки директно от древните пророчества,
нямат нищо общо с четирите И-та, по които хората са полудели.
Не, не, не... идва от друга посока.
Всичко това е само отвличане на вниманието, ОТВЛИЧАНЕ НА ВНИМАНИЕТО!
Третата световна може и да настъпи, нямам представа за това!
Но вестите от Изток не са за трета световна война.
Друг вид вести. Посред всичко това!
Трябва да започнем да ги чуваме съвсем ясно.
Да отидем на стих 2.
В онова време – третата година на Кир.
В онова време аз, Даниил, жалеех цели три седмици.
И какво прави Даниил през тези три седмици?
Ст. 3: "Вкусен хляб не ядях, месо и вино не влизаше в устата ми и нито веднъж
не се помазах, докато не се навършиха цели три седмици."
Какво се случва? Даниил чува вести от ЗАПАД!
Той е във Вавилон, а домът му е на Запад, Йерусалим.
Даниил нарочно посочва датата – третата година на цар Кир,
за да знаем, че той знае, че в родината му започват беди.
Той наблюдава как този мощен мидоперсийски цар издава указ:
Групата пленници може да се завърне у дома.
Може да започне да възстановява града си.
Нещата обаче се влошават и Даниил се безпокои и разболява
поради вестите от Запад.
Започва да се моли.
Започва да прави това, което винаги прави, когато попада в криза.
Моля ви, запишете си го.
Когато се изправя пред криза, Даниил пада на колене.
Отново и отново в книгата Даниил е посочено,
че той пада на колене... моля ви, отбележете си го.
Харесва ми изображението.
Можете да го направите само на английски, но го отбележете.
Глава 1: Криза с храненето. Запишете си го.
Криза с морала във връзка с храма на тялото.
Харесва ми този израз, който видяхме преди малко във връзка със светилището.
Когато кажа светилище, аз си мисля за храма на тялото – не е лошо като идея.
Криза с храненето – Даниил пада на колене.
Криза заради един сън – гл. 2.
Сънят на Навуходоносор – наистина голяма криза.
Ще умреш, ако не ми разкажеш съня.
Третата криза е описана в Гл. 6:
Свързана с един указ.
Спомняте си, че цели 30 дни никой не трябва да се моли на друг освен на царя.
Даниил продължава да коленичи и да се моли на своя Бог по три пъти на ден.
Четвърта криза в Гл. 9: свързана е с едно решение.
Господи, какво ще решиш за святия народ, Израел?
Пета криза, за която току-що прочетохме.
Криза свързана с трудност.
Някои от вас ще имат трудности у дома, далече от училището.
Нещо с брака на родителите ви, нещо с дома ви.
И това ще бъде криза, докато сте тук.
Ще трябва да постъпите като Даниил.
Ще трябва да коленичите.
Когато сте в криза, падате на колена.
Защото има време, когато единственото възможно поведение за нас
е да постим и да се молим.
Някои от вас имат лична криза.
Представете си, годината едва е започнала, а вие сте в криза.
Не всички сте студенти, някои от вас изживяват криза точно сега.
Никой не знае за това освен самите вие и Бог.
Може би никой не трябва да знае освен самите вие и Бог.
Това няма значение, защото вие го знаете.
Апелирам към вас, така както апелирам към себе си.
Надявам се, че не сме толкова вглъбени в себе си, че да кажем:
Бог знае за моите неприятности, няма да лудна от молитви.
Ще оставя Той да разреши проблема.
Не, не, не, кризата си е криза.
Ако е важно за вас, значи е важно и за Бога.
По-добре е да разговаряте с Него искрено за тази криза.
Точно това прави Даниил.
Той пада на колене... всъщност това е урок за него.
Независимо дали са на 18 или на 88 години, урокът за него е:
Когато животът те удари в лицето, ти падаш на колене.
Това е урокът.
Когато животът те удари в лицето, ти падаш на колене.
Смири сърцето си пред Бога, признай Му, че не можеш да се справиш.
Просто няма начин да се справя, моля Те, помогни ми сега.
Ето лозунга, който имаме в църквата Пайъниър мемориал:
НАПРЕД, ПАДНАЛИ НА КОЛЕНЕ.
Изложението на нашата мисия започва с признанието, че само Бог
може да ни помогне да осъществим най-голямата мечта, визия и страст.
Започва с думите: Напред, паднали на колене.
Моля ви, отбележете си следното.
Можете да практикувате ВИДОИЗМЕМЕН пост подобно на Даниил.
Напишете си думата видоизменен.
Забелязахте ли от ст. 3, че той не прибягва до пълно въздържане от храна?
Не престава да се храни и заявява: ВКУСНА храна не ядох.
Какво означава приятен?
Например десертите!
Съжалявам!
Не е лоша идея от време на време да спираме с десертите.
Няма нужда да си помпате тялото със захар.
Има нова сладкарница за сладолед в града, знаете ли я?
Ще отида с колата да проверя кой от вас е там!
Всъщност едва ли ще вляза там.
Поне не през този уикенд!
Е, току що съсипах въпроса, който обсъждаме.
И така, той пости, като се въздържа от приятна храна.
Някои от нас могат просто да спрат за малко.
Той не спря да се храни.
Ето, аз ще изоставя захарта.
Защо? Защото трябва да имам ясен разсъдък.
Той се въздържа от месо и вино.
Някои учени вярват, включително приятелят ми Жак Дюкан,
че Даниил не е ял от пасхалното агне и не е пил задължителните чаши вино.
Знаем, че това е през пролетта и вероятно по време на Пасхата,
но той казва: Аз съм толкова умъчнен, че дори няма да празнувам Пасхата.
На кой му е до празнуване точно сега?
Той се отдръпва от Пасхата и тук се казва още нещо:
Той не се помазва, което е еквивалентът на лишаване от баня.
Никой обаче не ви го препоръчва.
Моля ви, все пак трябва да сме заедно на богослужение.
Три седмици без баня... но моля ви се.
Дори няма да пея в хора, ако не сте се къпали.
Когато говори по този въпрос в Планинската проповед, Исус казва:
Ето истината за поста:
Когато постите, не се спирайте, просто продължавайте, умийте лицето си,
помажете се, облечете се добре, не ходете като някаква развалина.
Когато постите, просто изглеждайте нормално.
Не е необходимо да постъпвате като Даниил.
Даниил не пости, за да привлече вниманието на Бога.
Очите на Бога са върху врабчето, те са и върху теб.
Той не се нуждае от постене, за да бъде привлечено вниманието Му.
Даниил го прави заради себе си:
Трябва да имам ясна мисъл, когато Ти се моля.
И ето, 88-годишен мъж се моли три седмици с видоизменен пост.
На 88 години!
И в края на трите седмици забелязах нещо. Стигнахме до стих 4:
10:4: На двадесет и четвъртия ден от първия месец,
докато бях при брега на голямата река, която е Тигър,
на петдесет мили южно от Ефрат, южно от Вавилон,
Ст. 5: Като повдигнах очите си, видях един човек, облечен в ленени дрехи...
Преди малко пяхме, че Исус е наш Първосвещеник.
Той е облечен в бял лен.
Това е одеждата на Първосвещеника.
Бяла. Чиста.
Видях един човек, облечен в ленени дрехи, чийто кръст беше опасан с чисто уфазко злато.
Ст. 6: Тялото му беше като хрисолит, лицето му – като изгледа на светкавица,
очите му като огнени светила,
мишците и краката му бяха наглед като лъскава мед и гласът на думите му – като глас на многоброен народ.
Ст. 7: Само аз, Даниил, видях видението, а мъжете, които бяха с мене, не го видяха;
но ги нападна голям трепет и те побягнаха да се скрият.
Ст. 8: И така, аз останах сам да видя това голямо видение, от което не остана сила в мене,
защото енергията ми се обърна в тлеене и останах безсилен.
Ст. 9: Чух обаче гласа на думите му; и като слушах гласа на думите му,
аз паднах НА ЛИЦЕТО СИ в несвяст, с лицето си към земята.
Запишете си го:
На Данаил е дадено видение от самия всемогъщ БОГ!
Той вижда Бога.
И си казва: Аз съм мъртъв.
Откъде да знаем? Продължавайте да записвате!
Защото разказите от Йезекиил и Откровение описват същото.
Три теофании, появявания и всичките три описват това същество по един и същ начин...
Можете да прочетете Йезекиил 1 гл. в свободното си време.
Но сега искам да ви покажа нещо и затова ви трябва ръководството за изучаване.
Нещо страхотно.
Искам да споделя с вас удивителни паралели между пророк Даниил в 10 гл. и Йоан в Откровение 1 гл.
Наистина удивителни паралели... не преставайте да пишете.
Те са седем на брой. Ето ги:
Паралел №1: И двамата са на близо 90 години.
Не е ли удивително?
И двамата са на близо 90 години.
Може би Йоан е малко над 80, но не съм сигурен.
За Данаил със сигурност знаем, че е на 18 по време на плена.
№ 2: И двамата са изгнанници.
В Патмос и Вавилон.
№ 3: И двамата са край вода.
Синьозеленото Егейско море за Йоан и ревящата река Тигър за Даниил.
№ 4: Повечето от вас едва ли са го знаели.
И двамата получават виденията си в седмия ден, събота.
И двете видения от Бога са дадени в събота.
Ще кажете: Докажи!
Радвам се, че попитахте, ето доказателството:
Дан. 10:2: В онова време аз, Даниил, жалеех цели три седмици.
Еврейският текст казва буквално: Три седмици от дни.
С други дни показват края на цикъла от три седмици.
И със сигурност става въпрос за седмия ден, събота.
Със сигурност... според еврейския текст.
В кой ден Йоан се покланя на Бога, когато получава видението си.
Откровение 1:10: Кой ден?
Откр. 1:10: В ГОСПОДНИЯ ДЕН бях обзет от Духа и чух зад себе си силен глас като от тръба.
Ето въпроса: Йоан казва, че в Господния ден е бил в Духа.
Кой е Господният ден?
Ето въпроса: Кой ден е Господният ден?
Библията е ясна: Само един ден от седмицата
Марко 2:28: Исус говори тук:
Човешкият Син е господар на.... Кой ден, кажете ми!
Господар на съботата.
Марко 2:28 го казва ясно. Съботата е господният ден.
Да видим дали Стария завет е съгласен.
Исая 58:13: Говори Бог:
Ако отдръпнеш крака си в събота, та да не вършиш своята воля в...
Кой ден? Святия Ми ден и наречеш съботата наслада, свята на...
Свята на кого?
Свята на Господа, Господният ден, дами и господа,
недвусмислено и ясно от Писанието.
Когато Библията го нарича Господния ден, става въпрос за съботата!
И двамата, Йоан и Даниил, получават виденията си в събота.
Паралел № 5: И двамата са посетени лично от Христос.
Запишете си го.
Описанията в Даниил 10 и Откровение 1 са съвсем сходни.
Същият Христос се появява пред своите скъпи възрастни приятели.
Това е добра новина за тази църква в университета Андрюс,
която очевидно е насочена към младите.
Искам вие, младите, да слушате много внимателно.
Огледайте се сега наоколо.
Вие сте заобиколени от хора от всички възрасти,
защото това е целенасочена стратегия, да бъдете потопени
в истинска верска общност.
Имаме други университети, където слагат младите в някой ъгъл, далеч от църквата.
Сами си водите службата, пеете си своите песни, молите се на своя Бог.
Ние обаче отказахме да се поддадем на този манталитет.
Искаме цялата общност да е заедно.
Защото, когато си тръгнете оттук, няма да има хор от младежи пред църквата от 60 души.
Повярвайте ми. Ще бъдете само вие и пет възрастни дами.
Има чудесни хора, където и да отидете.
Ето защо сега всички сме заедно тук.
Истината е, че колкото повече остарявате, толкова по-близки ставате с Исус.
Затова държим около себе си възрастните.
Колкото повече остарявате, толкова по-близки ставате с Исус,
а вие имате нужда да сте около хора, които са близо до Исус.
Затова не ви сегрегираме тук.
Същото важи и за молитвения дом.
Когато се събираме, ние не правим молитвено събрание за младите
и молитвено събрание за старите.
Когато се събираме в сряда вечер, всички се молят.
Всички се молят след краткото библейско изучаване.
Всички заедно. Защо
Защото пътуваме заедно.
Тази сряда започваме нова молитвена поредица.
Пригответе се за Дъг.
Нарекли сме поредицата Откриване на Исус в Д и О.
Д и О означава Даниил и Откровение.
Намиране на Исус... знаете ли какво?
Една дребна жена написа преди повече от век много интересни неща.
Според нея, когато тази верска общност се заинтересува от двете книги
– Д и О, Даниил и Откровение,
вътре в тази общност ще настъпи голямо съживление.
Дами и господа, този свят е нападнат, обадете се на 999.
Струва ми се, че е време за голямо съживление, а вие как мислите?
Нека се заинтересуваме повече от книгата.
Елате с мене тази сряда вечер, ще свършим преди 8 ч.
Обратно към сравненията.
Паралел № 6 в сравненията между Даниил и Йоан.
И двамата са посетени лично от Христос.
Забележете: и двамата падат ПО ЛИЦЕ пред Него.
Идентичен отговор, падат по лице пред Него.
Паралел № 7: И двамата чуват думите: НЕ СЕ СТРАХУВАЙ.
Това ми харесва.
Някои от вас не знаят какво ще им донесе новата година.
Никой от вас не знае какво ще се случи на тази планета.
Миналата година не знаехме за урагана Катерина,
не знаехме за Израел и Хизбула.
Нямаме представа какво предстои, но на мене ми харесват тези думи:
Няма от какво да се страхуваш, когато си с Бога.
Не се страхувай, живият Христос казва: Не се страхувай.
Вървим към основния стих 13.
10:10: И ето, до мене се допря ръка...
Той спи дълбоко паднал по лице, като мъртъв...
... до мене се допря ръка, която ме сложи разклатен на коленете ми и на дланите на ръцете ми.
Можете да си го представите на четири крака.
10:11: И ми каза: Данииле, мъжо възлюбен...
Щом чуем тези думи, знаем за кого става въпрос,
защото това е езикът на Гаврил.
Гаврил се е срещал и преди с Даниил и го е наричал възлюбен.
Би ли желал да си приятел на небето.
Ти си приятел на небето.
Започни да мислиш за себе си като за приятел на небето.
Това е моята възлюбена дъщеря и в нея е моето благоволение.
Този е моят възлюбен син и в него е моето благоволение.
Небето те обича.
Не трябва да се опитваш да убеждаваш небето да те обича.
Там те обичат от цяло сърце.
Ти си възлюбен от мене.
О, Данииле, казва Гаврил, мъжо възлюбен,
Разбери думите, които ти говорих и стой прав, защото при тебе съм изпратен сега.
Хайде, изправи се...
Защото при тебе съм изпратен сега. И когато ми изговори тези думи,
аз се изправих разтреперан.
10:12: Тогава ми каза: Не бой се, Данииле, защото от първия ден,
откакто ти приклони сърцето си да разбираш и да смириш себе си пред своя Бог...
Думите ти бяха послушани и аз дойдох поради думите ти.
Тогава Даниил пита защо са му трябвали три седмици.
Гаврил отговаря: Сега ще разбереш защо.
Искам да ти обясня защо идвам толкова късно при тебе.
Това, което ще прочетете,
е най-драматичното разкритие от едно изречение в цялото Свещено писание.
То отдръпва завесата и ни дава възможност да надникнем в голямата война
между небето и земята.
Това е единственият стих, който го разкрива толкова драматично.
Даниил пита: Защо не дойде преди 21 дни, ако си ме чул от самото начало?
Ето причината: ст. 13:
Обаче князът на персийското царство...
Щях да дойда при тебе, но князът на персийското царство...
Забележете, че това не е царят Кир.
Това е някой, който казва: Персия е моя.
В Йоан 14 Исус казва за дявола: Той е князът на този свят.
Това е князът, това е злият княз.
Това е един демоничен княз, който казва: Бериън Спрингс е мой.
Аз държа това място.
Ако искаш да дойдеш тук, само през мен.
Има княз, който държи Персия.
Ако искаш да дойдеш тук, само през мен.
И Гаврил, който е на път към Даниил,
се спира за 21 дни.
Обаче князът на персийското царство ми противостоеше двадесет и един дни;
но, ето, Михаил, един от първите князе, дойде да ми помогне;
и така, аз останах непотребен вече там, при персийските царе.
Сякаш му казва: Данииле, чухме те да се молиш преди три седмици.
И аз бях определен да дойда да ти предам Божия отговор,
но не успях, защото черният принц на Персия ми се противеше.
Той беше завладял цар Кир, но според инструкциите Кир трябва да бъде спасен,
защото той е единствената надежда за връщането на Израел.
Затова трябваше да бъда с Кир, битката беше толкова ожесточена.
Данииле, аз трябваше да се боря цели три седмици, но не успях да победя.
И тогава дойде Михаил. Той превъзмогна и сега съм свободен да дойда при тебе.
Сега имам отговора за тебе.
Не е ли удивително!
Три седмици.
Сигурно си мислете, айде бе, просто небето стреля и готово!
Наистина ли го мислите?!
Поради непонятни за нас причини
има ангелски сили, които са около планетата по 24 часа в денонощието.
Ти имаш ангел хранител точно до себе и той е от небесното царство.
Имаш и ангел, който те следи като лъв ден и нощ. И той е от царството на тъмнината.
Имаме по два ангела, които винаги се борят за нашата лоялност.
И за нашата любов.
През цялото време, 24 часа в денонощието.
Сигурно ще си кажете: Но аз не преживявам никакъв конфликт.
Не го казвайте.
Защото, ако няма конфликт, в живота ви няма война.
Вие сте били отвлечени от терориста.
И той вече не ви безпокои.
Вие сте негови.
Трябва да има конфликт.
Именно конфликтът ни напомня, че сме на тази планета.
Води се битка за нашата лоялност.
След три седмици Михаил се появява.
Между другото, кой е този Михаил?
Да го покажем на екрана, надявам се да го изясним.
Михаил – Кой(то) е като Бог.
Може да е въпрос – Кой е като Бог?
Или потвърждение – Който е като Бог!
Където и да отиде Михаил, хората казват:
Който е като Бог!
Майкъл напомня на хората за Бога.
Дотук не знаем нищо,
но знаем, че където и да се появи, те казват: Който е като Бог!
Значи знаем значението на името му.
№ 2: Даниил 10:13
Жак Дюкан сподели с мене: Един от главните князе, но еврейското значение е:
ПЪРВИЯТ от великите князе.
Той е първият! № 1 от князете.
Какво знаем за Михаил до тук? Да прибавим един стих:
Юда 9 – наречен е архангел.
Сега вече знаем, че е архангел.
Нека отворим 1Солунци 4:16:
Павел ни казва, че глас на архангел ще възкреси мъртвите.
Йоан 5:28 – Исус заявява, че Неговият глас ще възкреси мъртвите.
Учили сте за силогизма и логиката и знаете.
Великият протестантски реформатор Меланхтон, помощник на Мартин Лутер,
стига до заключението въз основа на това, което вече казахме,
че Михаил е самият Христос преди въплъщението.
Вярвам, че Меланхтон е прав.
Напълно прав. Продължавайте да пишете.
Интересно е, че Михаил се появява само в апокалиптична литература –
Даниил, Юда и Откровение. Името му е само в тези три книги.
Той се появява само когато има битка между силите на светлината и мрака.
Само когато има битка, Михаил се появява и... побеждава!
Всеки път побеждава... Да благодарим на Бога!
Основното е: (Забравете за Израел, Хизбула, Иран, Ирак, Близкия Изток.)
Ние сме в гигантски конфликт, преди още те да се появят на сцената.
24 часа в денонощието.
Гигантски космически конфликт,
който се вихри около съзнанието на всеки човек на тази планета.
Двама ангели, два избора.
Не са три... само два.
Има една книга – Великата борба, основаваща се на Даниил.
Във въведението има един ред, искам да си го отбележите.
Великата борба между доброто и злото ще става все по-интензивна...
Запишете си го.
Ще става все по-интензивна до самия край на времето.
Продължавайте да пишете.
Във войната, в която сме въвлечени, интензификацията
е оперативната стратегия и на двете страни.
И на двете страни, запишете си го.
И двете страни се приготвят.
Забелязвате ли, че животът на тази планета става все по-интензивен?
Да не би да съм единственият, който го вижда?
Миналата събота бях в Ню Орлийнс, за да проповядвам в църква,
която бе унищожена от урагана Катрина.
В четвъртък поставиха пейките, а в събота проведохме три богослужения.
Унищожена. Закараха ме до района Св. Бернар,
където има цели редици изоставени къщи и никакво електричество.
300 000 души са напуснали Ню Орлийнс и не са се върнали.
Никога в историята на САЩ не сме виждали цял град да се изсели.
Интензивно!
Природата се интензифицира, политиката, войната, икономиката.
По-интензивно, по-интензивно.
Дами и господа, това означава, че Божията страна също действа по-интензивно
в отчаян опит да се спаси човечеството.
Бог интензифицира и затова само след две седмици...
Покажете го на екрана, моля.
Моят приятел Дъг Бачелър ще застане точно тук само за девет вечери.
В момента пише поредицата, чухте пасторът да я обявява преди малко:
Най-удивителните пророчества.
Дъг идва и се надяваме чрез сателита да предаваме за целия свят.
Защо? Защото Бог прави по-интензивни усилия да спаси човечеството.
Има поколение не само в църквата, но и извън нея,
което е невежо по отношение на пророчествата.
Нямат дори представа какво предстои.
Всички мислят, че е нещо свързано с Близкия изток.
Не е това. Става въпрос за отклоняване на вниманието.
Няма да стане така, когато краят дойде.
Повярвайте ми. Повярвайте на Даниил и Йоан.
Ще го откриете в поредицата ВЕСТИ ОТ ИЗТОК.
Чухте Скип да отправя горещ апел.
Аз само ще присъединя слабия си глас към неговия.
Все още имаме нужда от помощ. Нуждаем се от помощ в детските отделения.
Завчера имахме безплатен сладолед за първокурсниците –
различни организации, но и ние имахме маса там.
Удивен съм колко много първокурсници дойдоха и ме попитаха:
Чухме за поредицата на Дъг Бачелър, можем ли да помогнем?
Раздавах от листовките за записване наляво и надясно.
Благодаря на Бога.
Във втори курс ли сте?
Не допускайте първокурсниците да ви надминат.
Моля ви.
Дали сте трета или четвърта година?
Казвахте: Искам Дъг, искам Дъг.
Сега ще го слушате всяка сутрин през молитвената седмица.
Ще се молите и вечерта.
Имаме нужда от някои от вас.
Не е необходимо да сте тук през всичките девет вечери.
Можете да се сменяте.
Ако сте с пет приятели, можете да участвате само две вечери или само една.
В бюлетина има малко приложение:
Какво да направя като доброволец за поредицата на Дъг Бачелър?
Попълнете я и аз ще бъда до вратата.
Подайте ми попълнения формуляр.
Просто напишете името си с думите: Ще служа където и да било.
Например, обичам да работя с деца.
Защо? Все по-интензивно.
Има само две страни.
Две страни – една стратегия.
Все по-интензивно, по-интензивно, по-интензивно!
Знаете ли какво означава това?
Ще седна, но преди това искам да го кажа.
Какво е значението?
Време е за интензификация.
Някои от вас се молят по 10 минути на ден.
Имам добра новина за вас:
Поради времето, в което живеем, ще ги направите ли 20?
Удвоете времето, което прекарвате в молитва.
Ако са 10 минути, направете ги 20.
Някои от вас четат по една глава от Библията на ден.
Имам предвид на седмица.
Предлагам да четете по една история от евангелието на ден.
Все по-интензивно.
Каквото и да правите сега.
Какво правите за лично посвещение?
Правете го по-интензивно.
По-интензивно, това е смисълът.
Имайте по-интензивно приятелство с Исус.
Все по-интензивно и по-интензивно в отношенията ви с Бога.
Знаете ли какво ще направят някои от вас?
Ще бъдете толкова развълнувани от пророчествата,
че ще организирате групи за изучаване в университета или в града.
Ще се събирате и ще изучавате и ще се молите заедно.
И животът ви ще бъде напоен от Святия Дух.
Само след седмица, само след една седмица.
Съборът на служенията ми се обади.
Вече няма да е в църквата, а отиваме на мисия.
Право в центъра на събитията.
Ще проведен този събор на служенията.
Ще попитате: Пасторе, за какво е този събор?
За тебе, за да направиш по-интензивна връзката си с царството на Господ Исус,
като се включиш в доброволна служба.
Там ще присъстват повече от 60 служения.
Запишете се поне за едно, поне за едно.
Запишете се и ще се обогатите.
Все по-интензивно, по-интензивно.
Дами и господа, ако правилно чета Библията си и най-дългото от всички пророчества,
когато Михаил се намеси, всичко ще свърши.
Всичко ще свърши и ще остане само викът.
Когато Михаил се надигне и се намеси, има само завеси.
Ето защо трябва да се вдигнем за Михаил днес.
Трябва да се вдигнем за Михаил днес.
Едно момче имало ново автобусно разписание в квартала.
Всяка сутрин тичало с раницата на гърба си.
Една студена сутрин пак не се справило с разписанието.
Закъснява, но трябва да хване автобуса.
Пристига на спирката уж точно навреме,
но вижда как автобусът завива зад ъгъла.
Пак го е изпуснал.
Един съсед стоял наблизо и видял момчето.
Извикал му: Ей, момче,
май не си тичал достатъчно бързо.
О, не господине, отговорило момчето.
Тичах достатъчно бързо, но просто не тръгнах навреме.
Дами и господа, не се безпокоя за това, че не тичате бързо.
Това е най-бързият университет, който съм виждал в живота си.
Сега не става въпрос за бързо, а за навреме.
Сега, тръгни, тръгни сега.
Все по-интензивно, по-интензивно, по-интензивно.
Сега!
Службата завърши.
Но трябва да отправя апел.
Ако сте студенти тук, в университета Андрюс,
искам да ви призова.
Ако желаете да се запишете при мене
и ако желаете да помолите Исус да направи по-интензивно вашето приятелство с Него,
каквото и да ви струва това,
искам да ви поканя да застанете тук.
Ако сте студенти, елате тук отпред.
Ще завършим с молитва.
Елате тук отпред, ако сте студенти
и желаете да направите по-интензивна вашата връзка с Господ Исус.
Елате тук отпред, вие не обещавате нищо на мене.
Казвате, това е часът на Михаил.
Искам да бъда по-интензивен с теб, Исусе.
Искам да бъда по-интензивен с теб.
Искам да ви поканя, ако сте преподаватели тук в Андрюс,
ако сте служители.
Искам да ви поканя, ако желаете да се присъедините към мене
в интензифициране на вашия живот
през тази година... Не знаете как Бог ще го направи,
но желаете да предадете живота си така, както и аз желая
за тази интензификация, за която Христос копнее,
Ако сте преподаватели или служители в университета,
Застанете на пътеките... Ако все още можете.
Ако не можете да дойдете, останете там, където сте.
Ако сте преподаватели или служители и желаете да участвате в тази интензификация.
Апелирам и към тези от вас, които живеят в града.
Тъй като този университет е под ръководството на могъщия Христов Дух,
Духа на Михаил.
И аз желая да бъдат част от нещо, което се случва тук.
Ако живеете в града подобно не мене
и желаете да се посветите на тази интензификация с Христос,
бихте ли се изправили на крака там, където се намирате.
Просто се изправете на крака и кажете:
Исусе, направи това, което желаеш.
Днес съм само посетител, но желая ти да направиш нещо по-интензивно
в моето сърце и в живота ми.
О, Христос!
Святи Отче,
Могъщи Св. Дух,
Новата година започва и ние заставаме пред Тебе,
както Михаил ще застане един ден,
ние заставаме днес за Него.
И смирено се молим
да вземеш нашия дребен живот.
В нас няма нищо специално, но просто вземи това малко "аз"
и направи всичко по-интензивно, води ни все по-навътре през годината.
Все по-навътре с Тебе,
Все по-навътре с Небесния Отец,
повече, отколкото сме преживявали преди.
Очисти ни като Даниил, ние искаме да принадлежим единствено на Теб.
Едно поколение, святи Отче, поколение за този час.
Запечатай този момент и не допускай да забравяме.
Ще се случат много неща, но нека не забравяме.
Вземаме това решение днес за силата и славата на Михаил,
нашият Господ Исус Христос.
И нека всички кажат:
Амин.
Иска ми се сега да пеете с мене.
На откриването всяка събота заедно със Стивън Зорг на микрофона
ще пеем заедно Господната молитва.
Затворете очи, издигнете глави и изпейте тази молитва
към всемогъщия Бог.
Отче наш,
който си на небето,
да се свети името Ти,
да дойде Твоето царство,
да бъде волята Ти на земята, каткто и на небето.
Дай ни и днес насъщния хляб.
И прости ни дълговете,
както ние прощаваме на нашите длъжници.
И не ни въвеждай в изкушение,
но ни избави от лукавия,
Защото е Твое царството
и силата, и славата, във веки веков.
Амин.